**Modlitby a prosby v čase núdze**Ježišu, prosíme ťa, daj nám v tomto čase šíriaceho sa ochorenia pocítiť svoju uzdravujúcu lásku. Ty si počas svojho života uzdravoval chorých a poskytoval si útechu trpiacim. Prosíme, sprevádzaj aj nás v týchto ťažkých chvíľach. Uzdrav nás z choroby, ale aj z nášho strachu, úzkosti a pýchy. Daruj nám svoju múdrosť a svoj pokoj. Zmiluj sa nad nami i nad celým svetom. Svätý Šebastián, oroduj za nás.

**Litánie k svätému Rochusovi**

Pane, zmiluj sa. Pane, zmiluj sa.  
Kriste, zmiluj sa. Kriste, zmiluj sa.  
Pane, zmiluj sa. Pane, zmiluj sa.

Otec na nebesiach, Bože – zmiluj sa nad nami.  
Syn, Vykupiteľ sveta, Bože – zmiluj sa nad nami.  
Duch Svätý, Bože – zmiluj sa nad nami.  
Svätá Božia Rodička, oroduj za nás.  
Svätá Mária, oroduj za nás.  
Svätá Panna panien, oroduj za nás.

Svätý Rochus, veľkodušný ochranca ľudstva, oroduj za nás  
Svätý Rochus, veriaci učeník Ježiša Krista, oroduj za nás  
Svätý Rochus, ktorý nosil vo svojom tele znamenie kríža, oroduj za nás  
Svätý Rochus, v ktorom neustále prežívala Vášeň, oroduj za nás  
Svätý Rochus, so srdcom zapáleným ohňom dobročinnosti, oroduj za nás  
Svätý Rochus, ktorý si rozdal svoj majetok chudobným, oroduj za nás  
Svätý Rochus, ktorý si obetoval svoj život núdznym, oroduj za nás  
Svätý Rochus, ktorý si uzdravil nakazených, vierou v lásku k Ježišovi Kristovi, oroduj za nás  
Svätý Rochus, ktorý si sa snažil v živote uľaviť chorým, oroduj za nás  
Svätý Rochus, ktorý si slúžil malomocným s horlivosťou a hrdinskou odvahou, oroduj za nás  
Svätý Rochus, ktorý si znakom kríža zastavoval mor, oroduj za nás  
Svätý Rochus, ktorý si pred nákazou zachránil veľa miest, oroduj za nás  
Svätý Rochus, ktorý si bol tiež zasiahnutý morom, oroduj za nás  
Svätý Rochus, ktorý si sa stal vzorom trpezlivosti pre obete moru, oroduj za nás  
Svätý Rochus, ktorý si sa zázračne uzdravil, oroduj za nás  
Svätý Rochus, ktorý si bol napriek svojej nevine hanobený, oroduj za nás  
Svätý Rochus, ktorého nechali uväzniť, oroduj za nás  
Svätý Rochus, ktorý si zvyšok života strávil vo väzení ako previnilec, oroduj za nás  
Svätý Rochus, ktorý si bol koncilom svätorečený v boji proti moru, oroduj za nás  
Svätý Rochus, ktorého Ježiš Kristus korunoval slávou a cťou, oroduj za nás  
Svätý Rochus, náš spoločník na púti životom, oroduj za nás  
Svätý Rochus, spoločník nás veriacich, oroduj za nás  
Svätý Rochus, patrón tých, ktorí veria, oroduj za nás  
Svätý Rochus, svätý medzi svätými, oroduj za nás

Baránok Boží, ty snímaš hriechy sveta, odpusť nám, Pane.  
Baránok Boží, ty snímaš hriechy sveta, vyslyš náš, Pane.  
Baránok Boží, ty snímaš hriechy sveta, zmiluj sa nad nami.

Prosme, nech Pán milostivo zhliadne na príhovor sv. Rochusa na naše rodiny, ochráni ich pred koronavírusom, zastaví šírenie tohto vírusu, a všetkých postihnutých zachová pri živote, ak je to v súlade s Jeho vôľou. Nech sa postihnuté krajiny s dôverou utiekajú k Pánovi, ľudia nech zjednajú nápravu vo svojich životoch a vydajú sa na cestu pokánia. (Môžeme pridať desiatok ruženca.)

**Modlitba k svätému Rochusovi, patrónovi boja  proti epidémiám**

Svätý Rochus, patrón v boji proti epidémiám, ty si vyliečil znamením kríža mnohých chorých morom. Aj v Ríme si týmto spôsobom zachránil od smrti veľa chorých. Na spiatočnej ceste do vlasti si sám ochorel a nakazil si sa morom. Bol si blízko smrti, no anjel ta povzbudzoval a dodával ti odvahy. Verný pes ti prinášal stravu. Uzdravil si sa, neskôr ťa hodili do väzenia. Bol si pokorný ako vždy, znášal si všetko utrpenie, ktoré ti bolo spôsobené. Ľud sa k tebe utiekal v čase moru a epidémií. Aj my ťa prosíme, vyprosuj nám u Pána milosť, aby sme sa ochránili pred touto epidémiou, ktorá sa šíri svetom. Amen

**Iná modlitba k svätému Rochusovi**:

Svätý Rochus, ochranca pred morom a epidémiami, vzývame ťa v našej úzkosti a v boji proti koronavírusu, ktorý sa rýchlo šíri. Ty si vyliečil mnohých chorých na mor a ochránil si ich od smrti. Ochraňuj nás od tejto epidémie. Pošli nám anjelov pokoja, odvahy a odovzdanosti, aby sme žili podľa Božej vôle. Amen.

**Iná modlitba k svätému Rochusovi**:

Svätý Rochus, patrón chorých, zľutuj sa nad tými, ktorí trpia. Tvoja moc je tak veľká, že keď si bol na tomto svete, mnohých si uzdravil znakom kríža. Teraz, v nebi, je tvoja moc ešte väčšia. Prednes Bohu naše vzdychy a ukáž Mu naše slzy; vypros nám zdravie, o ktoré prosíme, skrze Krista, nášho Pána. Amen.

Na záver sa 3x opakuje: Sv. Rochus, oroduj za nás, aby sme boli uchránení od chorôb duše i tela. Amen.

***Svätý Rochus*** *sa narodil v roku 1295 vo francúzskom Montpellieri v zámožnej rodine. Trdícia hovorí, že sa zázračne narodil s červeným krížom na hrudníku. Keď mal 20 rokov, zomreli mu rodičia. Majetok rozdal chudobným. V roku 1315 v čase morovej epidémie pomáhal obetiam moru v niekoľkých talianskych mestách a ľudí zázračne uzdravoval znakom kríža. Neskôr sa aj sám nakazil a utiahol sa do lesa, kde mu neznámy pes nosil jedlo a lízal mu rany. Z choroby sa zázračne uzdravil a vrátil sa domov, kde ho však už nikto nepoznal a omylom ho pokladali za špióna. Zvyšok života strávil vo väzení. Podľa tradície sa v cele sv. Rochusa po jeho smrti zjavil anjel a povedal, že ten, kto ho bude vzývať o pomoc, uzdraví sa z moru.*

**Modlitba k Trnavskej Panne Márii**

Ľútostivá Kráľovná neba i zeme, zhliadni na svoje kajúce dietky a prijmi vďaky za všetky dobrodenia, ktoré si nám vyprosila u svojho Božského syna.

Ďakujeme ti najmä za premnohé dobrodenia, ktoré si vyprosila nášmu národu a nášmu mestu v ťažkých časoch utrpenia, vojny a moru.

Vrúcne ťa prosíme, ochraňuj náš národ a naše mesto teraz i v budúcnosti. Ráč nám vyprosiť pokojné časy, aby sme mohli ešte viacej chváliť tvoje milosrdenstvo a so všetkými svätými i s celou Cirkvou zvelebovať Božie dobrodenia. Amen

Milostivá panenská Matka Mária, s najhlbšou poníženosťou ťa ctíme a velebíme v tomto zázračnom obraze, na ktorom sa v smutných časoch vnútorných i vonkajších nepokojov a morovej rany v tejto krajine objavili slzy a krvavý pot. Ctíme a velebíme tvoje súcitné prečisté srdce. Padáme na kolená a z hlbokosti svojej duše voláme: Ukáž svoje horké slzy svojmu Božskému Synovi, vypros nám odpustenie našich hriechov. Vypros nám pomoc vo všetkých našich potrebách. Ochraňuj nás vo všetkých našich úzkostiach a protivenstvách . Zdvihni, ó nebeská Kráľovná, svoju mocnú pravicu. Odvráť od našej vlasti a jej občanov mor, hlad a vojnu. Zdvihni svoju materinskú ruku, žehnaj svoje verné deti, ktoré sa k tebe vinú s úctou a láskou. Pomáhaj nám rásť vo svätých čnostiach, teba vždy viac milovať, v milosti tvojho Božského Syna žiť i umrieť, aby sme sa tak raz mohli s ním a s tebou v nebi radovať. Amen

**Modlitba k sv. Rozálii**

 "Nebeský Otče, ďakujeme Ti za dar spoločenstva svätých, vďaka ktorému sa môžeme k Tebe priblížiť aj skrze modlitbu sv. Rozálie. Pomôž nám jej prostredníctvom pamätať na to, že naším konečným cieľom je nebo. Svätá Rozália sa vzdala všetkého na tomto svete pre dobro Tvojho kráľovstva; kiežby sme aj my, pomocou jej príhovoru, ešte väčšmi milovali Tvojho Syna, nášho Pána Ježiša Krista, ktorý v jednote s Tebou a Duchom Svätým žije a kraľuje na veky vekov. Amen.

Bože, náš Otec, milostivo vzhliadni na svoj ľud, ktorý sa utieka k Tebe a na mocný príhovor sv. Rozálie, ktorá odmietla pozemské potešenia a uchýlila sa k radosti z kontemplácie, nás vysloboď od všetkého, čo nám tu na zemi škodí a na konci nášho života nás prijmi k sebe, do nebeského kráľovstva.

Svätá Rozália, panna a vyznávačka, prosíme Boha aj za naše rodiny a priateľov. Kiežby sme skrze tvoj mocný príhovor dosiahli zdravie, život a večnú spásu. Aj ja dnes prosím o túto zvláštnu milosť a modlím sa na tento úmysel (tu povedz svoj úmysel). Sľubujem, že budem na teba pamätať a nasledovať tvoj príklad viery a lásky. Oroduj za mňa, aj mojich blízkych. Amen."

Svätý Rochus a svätá Rozália, orodujte prosím za nás a chráňte nás od každej nákazy a choroby!

***Svätá Rozália- pomocníčka v núdzi.*** *O živote*[*sv. Rozálie*](http://saintrosalie.com/our_patron_saint.htm)*vie Cirkev len veľmi málo. Jej zázračný príbeh začína v podstate až 500 rokov po jej smrti. V roku 1625 vypukol na Sicílii v Palerme hrozný mor. Svätá Rozália sa zjavila istému poľovníkovi a povedala mu o jaskyni, v ktorej sú jej pozostatky. Požiadala ho, aby ich odniesol do mesta a aby obyvatelia Palerma trikrát prešli s nimi v procesii okolo mesta. Mor potom zázračne skončil.   Svätá Rozália sa stala patrónkou mesta Palerma.*[*Svätyňu*](http://www.santuariosantarosalia.it/)*na jej počesť dali postaviť na mieste, kde poľovník našiel jej pozostatky.*

**Modlitba čínskych biskupov:**

Bože, Ty si žriedlom všetkého dobra. Prichádzame k Tebe, aby sme vzývali Tvoje milosrdenstvo. Ty si stvoril vesmír v harmónii a kráse, ale my, našou pýchou sme zničili chod prírody a vyprovokovali ekologickú krízu, ktorá zasiahla naše zdravie a blaho ľudskej rodiny. Preto Ťa prosíme o odpustenie.  
Zhliadni Bože milosrdne na náš dnešný stav, keď sa nachádzame v strede novej vírusovej epidémie. Daj, aby sme mohli zakúsiť ešte Tvoju otcovskú starostlivosť. Obnov poriadok a harmóniu a obnov v nás jednu myseľ a nové srdce, aby sme sa mohli postarať o našu Zem, ako verní strážcovia.  
Zverujeme Ti všetkých chorých a ich rodiny. Prines uzdravenie ich telu, ich mysli a ich duchu, sprav ich účastných na Veľkonočnom Tajomstve Tvojho Syna. Pomôž všetkým členom našej spoločnosti plniť svoju úlohu a zosilniť ducha solidarity medzi nami. Podopri lekárov a zdravotný personál v prvej línii, sociálnych pracovníkov a vychovávateľov. Príď na pomoc zvlášť tým, ktorí potrebujú zdroje na ochranu svojho zdravia.  
Veríme, že Ty si ten, ktorý hýbe chod dejín človeka a Tvoja láska môže zmeniť v dobro náš osud, akýkoľvek je náš ľudský stav. Daruj pevnú vieru všetkým kresťanom, aby uprostred strachu a chaosu mohli vykonávať misiu, ktorú si im zveril.  
Ó, Bože, požehnaj hojne našu ľudskú rodinu a zažeň všetko zlo. Osloboď nás od epidémie, ktorá nás zasiahla, aby sme Ťa mohli oslavovať a ďakovať Ti s obnoveným srdcom. Pretože Ty si Tvorcom života a s Tvojím Synom, naším Pánom v jednote s Duchom Svätým, žiješ a kraľuješ, na veky vekov. Amen.

**Modlitba k svätej Rite, patrónke neriešiteľných situácií**

Ó, svätá patrónka núdznych, svätá Rita, ktorej prosby Boh takmer nikdy neodmietne. On  
ťa vďaka tvojmu vnútornému bohatstvu obdaroval mnohými milosťami a preto ťa  
nazývame Pomocníčkou v bezradnosti a v neriešiteľných situáciách. Svätá Rita, tak pokorná, čistá, ponižovaná, trpezlivá, ty si tak plná útrpnej lásky k ukrižovanému Ježišovi, ktorý ti dopraje všetko, čo od neho žiadaš, a kvôli ktorému sa všetci s istotou obraciame na teba. Skloň sa k našej prosbe a v mene tvojho ctiteľa a prosebníka ju predostri pred Boží majestát. Buď k nám štedrá tak, ako si aj vždy bola v toľkých nádherných prípadoch. Pre väčšiu slávu Boha, pre šírenie úcty k Tebe a pre útechu tých, ktorí ti dôverujú. Sľubujeme ti, že ak nám Boh udelí tú milosť, o ktorú tu prosíme, budeme ti preukazovať svoju priazeň, budeme ťa  chváliť a navždy ti spievať piesne chvál. Spoliehajúc sa na tvoje zásluhy a mocný príhovor pred Ježišovým Najsvätejším Srdcom ťa prosíme, aby si nám vyprosila tieto milosti [tu povedzte, o čo prosíte]. Oroduj za nás, svätá Rita, aby sme sa stali hodnými Kristových prisľúbení. Amen.

**Modlitba ľudu, ktorú sa modlil v 18. storočí v čase moru**

Spravodlivý a milosrdný Pane a Bože náš, tvoje činy sú všetky správne. Ty nechceš smrť hriešnika, ale aby sa obrátil a žil. Zhrešili sme a svojimi neprávosťami sme ťa pohli k hnevu. Milostivý Bože, odpusť nám, a neodplácaj nám podľa našich neprávostí. Toľkokrát si ukázal svoje milosrdenstvo tým, ktorí ťa prosia o zmilovanie. Na príhovor nášho veľkého svätca. Andreja - Svorada. si popravenému zločincovi pre tvoje zľutovanie prinavrátil život, keď pred svojou smrťou oľutoval svoje hriechy. Znamením svätého kríža Andrej - Svorad ho priviedol medzi živých. Na jeho orodovanie, zľutuj sa nad nami a odvráť od nás svoju trestajúcu pravicu. Osvieť lekárov, aby túto chorobu dobre spoznali a požehnaj ľudstvu lieky, aby chorým pomáhali. Ak však chceš, aby táto choroba ešte trvala, prijmeme tvoju svätú vôľu s oddanosťou. Len o to ťa prosíme, nedaj žiadnemu zomrieť nepripravene a v hriechu. Daj, aby nám toto telesné zlo slúžilo na spásu našich duši. Panna Sedembolestná, Matka naša, patrónka nášho ľudu, oroduj za nás, za náš národ a za celé ľudstvo, aby aj tvoje bolesti, ktoré si so svojím Synom pretrpela, pomohli k našej záchrane. Amen.

**Modlitba pred milostivým obrazom Panny Márie Obišovskej**  
Panna Mária Obišovská, Kráľovná posvätného ruženca! Tvoja tvár je skropená krvavým potom a slzami. Trápiš sa kvôli nám. Materinským pohľadom vychádzajúcim zo svätyne na Putnoku nás hľadáš v údoliach našich každodenných starostí a chceš nám pomôcť.  
Ty si účinne pomohla našim predkom v čase smrtiacej epidémie a mnohým si u Boha vyprosila uzdravenie tela i duše. Ochraňuj nás a prihováraj sa i dnes za našich chorých. Pomôž aj teraz, keď hriech a falošný pocit sebestačnosti ničí náš národ. Zachráň nás pred sebectvom a pliagou nevery, ktorá rozbíja rodiny. Prinavráť zmierenie a pokoj rozhádaným manželom. Zaháňaj každú hriešnu myšlienku na riešenie problémov rozvodom či potratom. Ujmi sa mladých ľudí, aby sa vedeli obetovať, nebáli sa záväzku manželstva a daru nového života. Poteš aj tých manželov, ktorí chcú, ale nemôžu mať deti. Nebeská Matka, sprevádzaj učiteľov, vychovávateľov a všetkých predstaviteľov spoločenského života. Vypros im silu a odvahu hlásiť sa k pravým hodnotám kresťanskej viery. Upevni nás v láske k Cirkvi, aby sme pomáhali Svätému Otcovi, biskupom a kňazom pri službe ohlasovania Evanjelia. Oroduj za našu arcidiecézu, aby jej Pán v každom čase daroval dostatok nových duchovných povolaní. Dvíhaj nás svojimi rukami a priveď nás bližšie k Ježišovi, lebo s ním chceme zostať navždy, tu i vo večnosti. AMEN

**Modlitba Svätého Otca pred milostivým obrazom Matky Božej**

Ó, Mária, vždy nám žiariš na našej ceste ako znamenie spásy a nádeje.

Zverujeme sa ti, Uzdravenie chorých, ktorá si pod krížom bola pripojená k Ježišovej bolesti, pevne si uchovávajúc svoju vieru.  
Ty, Záchrana rímskeho ľudu, vieš čo potrebujeme a sme si istí, že sa postaráš, aby tak ako v Káne Galilejskej mohla znova nastať radosť a oslava po tejto chvíli skúšky.  
Pomáhaj nám, Matka Božskej lásky, riadiť sa dôsledne vôľou Otca a konať to, čo nám povie Ježiš, ktorý vzal na seba naše utrpenia a obťažil sa našimi bolesťami, aby nás priviedol skrze kríž k radosti vzkriesenia. Amen.

Pod tvoju ochranu sa utiekame, svätá Božia Rodička, neodvracaj zrak od našich prosieb, pomôž nám v núdzi a z každého nebezpečenstva nás vysloboď, ty Panna slávna a požehnaná. Amen.

**Modlitby k sv. Charbelovi**Svätý otec Charbel, Ty si sa zriekol pôžitkov tohto sveta, žil si v pokore a skrytosti v samote pustovne a teraz prebývaš v nebeskej sláve. Prihováraj sa za nás. Očisť naše myšlienky i srdcia, upevni nás vo viere a posilni našu vôľu. Rozpáľ v nás lásku k Bohu i k blížnemu. Pomáhaj nám voliť si dobro a vyhýbať sa zlu. Chráň nás pred viditeľnými i neviditeľnými nepriateľmi a posilňuj nás vo všednosti dňa. Mnohí ľudia na Tvoj príhovor dostali od Boha dar uzdravenia duše i tela, vyriešenie problémov v ľudsky beznádejných situáciách. Zhliadni na nás s láskou a ak je to v súlade s Božou vôľou, vypros nám u Boha milosť, o ktorú pokorne prosíme, no predovšetkým nám všetkým pomáhaj každodenne kráčať cestou svätosti do večného života. Amen.

**MODLITBA ZA POTREBNÉ MILOSTI NA PRÍHOVOR SVÄTÉHO ŠARBELA**

Nekonečný svätý Bože, ty sa obdivuhodne prejavuješ vo svätých. Povolal si svätého Charbela, rehoľníka a pustovníka, aby žil a umieral pre Ježiša Krista. Dal si mu silu odpútať sa od sveta, aby nad ním zvíťazil čnostným životom rehoľníka a pustovníka. Prosíme ťa o milosť, aby sme ťa podľa príkladu svätého Charbela milovali a slúžili ti ako on. Všemohúci Bože, ty si na príhovor svätého Charbela prejavil svoju moc mnohými zázrakmi. Na jeho orodovanie nám udeľ milosti, o ktoré ťa prosíme *(tu povedz, o aké milosti prosíš)*. Amen. ***Otče náš, Zdravas´Mária a Sláva Otcu.***

**Litánie k sv. Šarbelovi**  
Pane, zmiluj sa.   
Kriste, zmiluj sa.  
Pane, zmiluj sa.  
Otec na nebesiach, Bože, zmiluj sa nad nami.  
Syn, Vykupiteľ sveta, Bože, zmiluj sa nad nami.  
Duch Svätý, Bože, zmiluj sa nad nami.  
Svätá Trojica, jeden Boh, zmiluj sa nad nami.

Svätá Mária, Kráľovná pustovníkov, oroduj za nás.  
Svätý Šarbel, oroduj za nás,  
Svätý Šarbel, živý Boží zázrak,  
Svätý Šarbel, vzor nábožnosti,  
Svätý Šarbel, plameň lásky k Bohu a blížnemu,  
Svätý Šarbel, pochodeň viery,  
Svätý Šarbel, ideál tichej poslušnosti,  
Svätý Šarbel, vzor pustovníckeho života,  
Svätý Šarbel, poklad maronitských rehoľníkov,  
Svätý Šarbel, ty si sa vzdal všetkého bohatstva sveta,  
Svätý Šarbel, ty si prijal každé utrpenie s láskou,  
Svätý Šarbel, pokorný rehoľník so srdcom plným súcitu,  
Svätý Šarbel, horlivý ctiteľ Najsvätejšej sviatosti,  
Svätý Šarbel, ty si po prijatí Kristovho tela dlho vzdával vďaky,  
Svätý Šarbel, tichý služobník Najsvätejšej Panny Márie,  
Svätý Šarbel, ty si žehnal každému stvoreniu,  
Svätý Šarbel, pustovník preslávený mimoriadnymi zázrakmi,  
Svätý Šarbel, ty si z lásky k Bohu miloval samotu a ticho,  
Svätý Šarbel, ty si túžil ostať skrytý pred celým svetom,  
Svätý Šarbel, ty si neustále rozjímal o Božích veciach,  
Svätý Šarbel, ty si bol ustavične zjednotený s Kristom v láske,  
Svätý Šarbel, ty si túžil stratiť sa v Bohu,  
Svätý Šarbel, ty si priťahoval ľudí nezvyčajnou skromnosťou a dobrotou,  
Svätý Šarb el, ty si vyzýval ľudí na vytrvalú modlitbu a pokánie,  
Svätý Šarbel, ty si hlásal evanjelium svojím slovom i životom,  
Svätý Šarbel, ty si dôkazom, že pravé šťastie je jedine v Bohu,  
Svätý Šarbel, trpezlivý orodovník, ktorý vyslyšíš naše prosby,  
Svätý Šarbel, ty si pomáhal prenasledovaným,  
Svätý Šarbel, ty si preukazoval milosrdenstvo a súcit v každej núdzi,  
Svätý Šarbel, Božia lampa, ktorá osvetľovala temnotu hriechu,  
Svätý Šarbel, ty si až do konca života zveleboval Najsvätejšiu oltárnu sviatosť,  
Svätý Šarbel, ty si umieral v Kristovej láske,  
Svätý Šarbel, teba Boh po smrti vyznačil veľkými znameniami,  
Svätý Šarbel, ty si k svojmu hrobu pritiahol zástupy pútnikov,  
Svätý Šarbel, svetlo prežarujúce Božiu Cirkev,  
Svätý Šarbel, mocný orodovník pred Bohom,  
Svätý Šarbel, náš milovaný patrón, oroduj za nás.

Baránok Boží, ty snímaš hriechy sveta, zľutuj sa nad nami, Pane.  
Baránok Boží, ty snímaš hriechy sveta, vyslyš nás, Pane.  
Baránok Boží, ty snímaš hriechy sveta, zmiluj sa nad nami.  
Oroduj za nás, svätý Boží pustovník, aby sme sa stali hodní Kristových prisľúbení.

Modlime sa.  
Všemohúci, večný Bože, ty si nám dal svätého Šarbela za vzor pokory, odriekania a úcty k nadprirodzenému životu. Na jeho orodovanie nám udeľ milosti, o ktoré ťa prosíme. Skrze Krista, nášho Pána. Amen.

**Litánie k svätému pápežovi Jánovi Pavlovi II.**

Pane, zmiluj sa               Pane, zmiluj sa  
Kriste, zmiluj sa              Kriste, zmiluj sa  
Pane, zmiluj sa               Pane, zmiluj sa

Otec na nebesiach, Bože,                           zmiluj sa nad nami  
Syn, Vykupiteľ sveta, Bože,                        zmiluj sa nad nami  
Duch Svätý, Bože,                                      zmiluj sa nad nami  
Svätá Trojica, jeden Boh,                            zmiluj sa nad nami

Svätá Mária,                                                                           oroduj za nás  
Svätý Ján Pavol II.,                                                                 oroduj za nás  
Ponorený v Otcovi bohatom na milosrdenstvo,                      oroduj za nás  
Zjednotený s Kristom, Vykupiteľom človeka,                          oroduj za nás  
Naplnený Duchom Svätým, Pánom a Oživovateľom,             oroduj za nás  
Úplne oddaný Márii,                                                                oroduj za nás  
Priateľ  svätých a blahoslavených,                                          oroduj za nás  
Nástupca svätého Petra a sluha sluhov Božích,                     oroduj za nás  
Strážca Cirkvi učiaci pravdy viery,                                           oroduj za nás  
Otec Koncilu a vykonávateľ jeho odkazu,                                oroduj za nás  
Upevňovateľ jednoty kresťanov a celej ľudskej rodiny,            oroduj za nás  
Horlivý ctiteľ Eucharistie,                                                         oroduj za nás  
Neúnavný pútnik tejto zeme,                                                   oroduj za nás  
Misionár všetkých národov,                                                     oroduj za nás  
Svedok viery, nádeje a lásky,                                                  oroduj za nás  
Vytrvalý účastník Kristovho utrpenia,                                      oroduj za nás  
Apoštol zmierenia a pokoja,                                                    oroduj za nás  
Podporovateľ civilizácie lásky,                                                 oroduj za nás  
Hlásateľ novej evanjelizácie,                                                   oroduj za nás  
Majster vyzývajúci zatiahnuť na hlbinu,                                   oroduj za nás  
Učiteľ ukazujúci svätosť ako rozmer života,                            oroduj za nás  
Pápež Božieho milosrdenstva,                                                oroduj za nás  
Veľkňaz zhromažďujúci Cirkev na prinášanie obetí,                oroduj za nás  
Pastier sprevádzajúci ovečky do neba,                                    oroduj za nás  
Brat a majster kňazov,                                                              oroduj za nás  
Otec zasvätených osôb,                                                           oroduj za nás  
Ochranca kresťanských rodín,                                                 oroduj za nás  
Posilnenie manželov,                                                                oroduj za nás  
Ochranca nenarodených,                                                         oroduj za nás  
Opatrovník detí, sirôt a opustených,                                         oroduj za nás  
Priateľ a vychovávateľ mládeže,                                               oroduj za nás  
Dobrý Samaritán trpiacich,                                                       oroduj za nás  
Podpora pre ľudí starších a osamelých,                                   oroduj za nás  
Hlásateľ pravdy o ľudskej dôstojnosti,                                      oroduj za nás  
Muž modlitby ponorený v Bohu,                                               oroduj za nás

Milovník liturgie slúžiaci svätú omšu na oltároch sveta,           oroduj za nás  
Stelesnenie pracovitosti,                                                           oroduj za nás  
Zamilovaný do Kristovho kríža,                                                oroduj za nás  
Príkladne realizujúci povolanie,                                                oroduj za nás  
Vytrvalý v utrpení,                                                                    oroduj za nás  
Vzor života a zomierania pre Pánovi,                                      oroduj za nás  
Napomínajúci  hriešnikov,                                                        oroduj za nás  
Ukazujúci cestu zblúdilým,                                                       oroduj za nás  
Odpúšťajúci tým, ktorí spôsobili krivdu,                                    oroduj za nás  
Rešpektujúci protivníkov i prenasledovateľov,                         oroduj za nás  
Hovorca i obhajca prenasledovaných,                                      oroduj za nás  
Pomocník nezamestnaných,                                                     oroduj za nás  
Starostlivý o osoby bez prístrešia,                                            oroduj za nás  
Navštevujúci väzňov,                                                                oroduj za nás  
Posilňujúci slabých,                                                                  oroduj za nás  
Učiaci všetkých solidarite,                                                        oroduj za nás

Baránok Boží, ty snímaš hriechy sveta, zľutuj sa nad nami, Pane.  
Baránok Boží, ty snímaš hriechy sveta, vyslyš nás, Pane.  
Baránok Boží, ty snímaš hriechy sveta, zmiluj sa nad nami.

K. Oroduj za nás svätý Ján Pavol.   
Ľ. Aby sme životom i slovom ohlasovali svetu Krista, Vykupiteľa človeka.  
  
Modlime sa: Milosrdný Bože, prijmi naše poďakovanie za dar apoštolského života  a poslania svätého Jána Pavla II. a na jeho príhovor  pomôž nám rásť v láske k tebe a odvážne hlásať Kristovu lásku všetkým ľuďom. Skrze Krista nášho Pána. Amen.

**LITÁNIE K SVÄTÉMU JÁNOVI NEPOMUCKÉMU**

Pane, zmiluj sa nad nami.  
Kriste, zmiluj sa nad nami.  
Pane, zmiluj sa nad nami.  
Kriste, uslyš nás.  
Kriste, vyslyš nás.

*zmiluj sa nad nami*

Otče z nebies, Bože,  
Synu, Vykupiteľu sveta, Bože,  
Duchu Svätý, Bože,  
Svätá Trojica, jeden Bože,

*oroduj za nás*

Svätá Mária,  
Svätá Božia Rodička,  
Svätá Panna panien,  
Svätý Ján Nepomucký,  
Neúnavný oltárny služobník,  
Muž apoštolský,  
Príklad všetkých čností,  
Schránka múdrosti,  
Zrkadlo a pravidlo vyznávačov,  
Almužník najdobrotivejší,  
Od malička najvernejší ctiteľ Božej Rodičky,  
Horlivý hlásateľ Božieho slova,  
Starostlivý pastier Kristových duší,  
Nádoba čistoty,  
Ruža trpezlivosti,  
Strážca spravodlivosti,  
Zázrak stálosti,  
Obraz pobožnosti,  
Otec sirôt,  
Zástupca vdov,  
Štít prenasledovaných,  
Útočište hriešnikov,  
Potešenie zarmútených,  
Ochranca cti a dobrého mena,  
Vysloboditeľ od svetskej hanby,  
Duchom prorockým nadchnutý,  
Horlivý a mlčanlivý spovedník,  
Mučeník nepremožiteľný v trápení,  
Pre spovednú mlčanlivosť do Vltavy hodený,  
Ozdoba duchovenstva,  
Veľký divotvorca,  
Drahá perla katolíckej Cirkvi,  
Mocný orodovník u Boha,

Buď nám milostivý, odpusť nám, Pane.  
Buď nám milostivý, vyslyš nás, Pane.  
Od všetkého zlého, vysloboď nás, Pane.  
Od každého hriechu,  
Od náhlej a nepredvídanej smrti,  
Od svetskej hanby,  
Od mlčanlivosti,  
Od zhubného krupobitia a mrazu,  
Od neúrody a drahoty,  
Od moru, hladu a vojny,  
Od malomyseľnosti,  
Od lenivosti v tvojej službe,  
Od večného zatratenia,  
Skrze zásluhy svätého Jána Nepomuckého,  
Skrze jeho plamennú pobožnosť k Panne Márii,  
Skrze jeho apoštolskú horlivosť v hlásaní Božieho slova,  
Skrze jeho neohrozenú pravdovravnosť,  
Skrze jeho podivnú stálosť v trápení,  
Skrze jeho statočné zachovanie spovedného tajomstva,  
Skrze všetky jeho čnosti,  
Skrze jeho mučenícku smrť,  
Skrze neporušenosť jeho jazyka,  
Skrze jeho večnú blaženosť,

Baránok Boží, ty snímaš hriechy sveta, odpusť nám, Pane.  
Baránok Boží, ty snímaš hriechy sveta, vyslyš nás, Pane.  
Baránok Boží, ty snímaš hriechy sveta, zmiluj sa nad nami.

Otče náš…

V. Oroduj za nás, sv. Ján Nepomucký.  
R. Aby sme sa stali hodní prisľúbení Kristových.

Modlime sa:  
Bože, ktorý svoju Cirkev obveseľuješ výročnou pamiatkou svätého Jána Nepomuckého, svojho mučeníka, prosíme, udeľ nám milosti, aby sme od Tvojho nesmierneho milosrdenstva skutočne dosiahli tie nebeské dary, o ktoré Ťa dôverne prosíme na jeho orodovanie. Najdobrotivejší Bože, ktorý si obdivuhodný a slávny vo svojich svätých, pokorne Ťa prosíme dožič nám, aby sme na orodovanie svätého Jána Nepomuckého boli chránení od všetkého zlého na tele i na duši a tento časný život sne tak dokonali, aby sme nestratili večný život. Amen.

Ó preslávny mučeník Boží, patrón náš najmilší, svätý Ján Nepomucký,  
ktorý si radšej ukrutné muky vydržal, ako by si spovedné tajomstvo vyzradil:  
hľa my vrúcni ctitelia Tvoji k Tebe sa utiekame, a skrze neporušenosť Tvojho  
svätého jazyka, Teba pokorne prosíme, aby si nám a všetkým všade pobožným ctiteľom,  
mocným svojím príhovorom bol pred Bohom nápomocný, aby sme z jeho nesmiernej  
milosti stáleho pokoja vo svojej vlasti požívali, od drahoty, vojny, hladu a moru,  
týchto strašných bičov Božích uchovaní boli, a tak v svätom pokoji a bázni Božej  
k brehu preblahoslavenej večnosti, šťastne za Tebou sa dostali,  
ku Kristovi Ježišovi, nášmu Pánovi ktorý s Bohom Otcom žije a kraľuje  
od vekov až na veky. Amen

**Modlitba o vyprosenie milostí na príhovor božieho sluhu biskupa Jána Vojtaššáka**

Všemohúci Bože, osláv svojho služobníka biskupa Jana Vojtaššáka, aby sme si ho mohli uctievať̌ na oltároch celej Cirkvi. Ak je to tvoja vôľa, na jeho prihovor vyslyš túto moju prosbu …....…, ktorú́ ti s dôverou predkladám a za jej vyslyšanie už̌ teraz ďakujem.  
Nech moju prosbu prednesú pred tvoju tvár svätí́ anjeli, ktorých vrúcnym ctiteľom  
bol aj biskup Ján. O to ťa prosím skrze Krista, nášho Pána. Amen.

**Prosebný hymnus k Panně Marii v době moru CZ**

Hvězda nebes, která kojila Pána, zničila mor smrti, který přivodili na svět prarodiče. Kéž tato Hnězda usmíří nebe, které se hněvá na zemi a ničí národy hriznou ranou smrti. Milostivá Hvězdi mořská, zachraň nás od moru, buď milostivá k našim prosbám. Neboť tvoj Syn, který ti nic neodepře a ctí tě. Ježíši, zachraň ty, za které tě prosí Panna a Matka.

Oroduj za nás svatá Boží Rodičko.

Abych byli hodni Kristových zaslíbení.

Modleme se. Milosrdný Bože, Bože slitovnosti, Bože odpuštění, který ses smiloval nad zármutkem svého lidu a řekl jsi Andělovi, který ho trestá: vzdal svou ruku pro lásku k oné slavné Hvězdě, jejíž drahocenná ňadra tě kojila proti jedu našich hříchů a kterých jsi sladce požíval: dopřej pomoc své milosti, ať jsme bezpečně vysvobozeni od všeho moru a náhlé smrti i od věčné záhuby.Skrze tebe, Ježíši Kriste, Králi Slávy a Spasiteli Světa. Jen žiješ a kraluješ po všechny věky. Amen.